CELEX: C2005/019/09
Language: hu
Date: 2005-01-22 00:00:00
Title: A Bíróság ítélete (negyedik tanács) 2004. december 2-án a C-398/03. sz. (a Helsingin hallinto-oikeus előzetes döntéshozatal iránti kérelme) E. Gavrielides Oy ügyben (90/642/EGK irányelv – A peszticid-szermaradványok megengedett legmagasabb mértéke – Szőlőlevél)

22.1.2005   
            
            
               HU
            
            
               Az Európai Unió Hivatalos Lapja
            
            
               C 19/5
            
         
      A BÍRÓSÁG ÍTÉLETE
   
   (negyedik tanács)
   2004. december 2-án
   a C-398/03. sz. (a Helsingin hallinto-oikeus előzetes döntéshozatal iránti kérelme) E. Gavrielides Oy ügyben (1)
   
   (90/642/EGK irányelv - A peszticid-szermaradványok megengedett legmagasabb mértéke - Szőlőlevél)
   (2005/C 19/09)
   Az eljárás nyelve: finn
   A C-398/03. sz. ügyben a Bírósághoz az EK 234. cikk alapján benyújtott előzetes döntéshozatal iránti kérelem tárgyában, amelyet a Helsingin hallinto-oikeus (Finnország) a Bírósághoz 2003. szeptember 24-én érkezett 2003. szeptember 22-i határozatával az E. Gavrielides Oy által indított eljárásban terjesztett elő, a Bíróság (negyedik tanács), tagjai: K. Lenaerts (előadó), a tanács elnöke, J. N. Cunha Rodrigues és K. Schiemann bírák, főtanácsnok: J. Kokott, hivatalvezető: L. Hewlett vezető tisztviselő, 2004. december 2-án meghozta ítéletét, amelynek rendelkező része a következő:
   A 2000. június 22-i 2000/42/EK bizottsági irányelvvel módosított, egyes növényi eredetű termékekben – többek között a gyümölcsökben és zöldségekben –, illetve azok felületén található peszticid-szermaradványok megengedett legmagasabb mértékének meghatározásáról szóló, 1990. november 27-i 90/642/EGK tanácsi irányelv a szőlőlevélre nem alkalmazható.
   
      (1)  HL C 275., 2003.11.15.